
Instiintare. 


Rugăm pe toți câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASTRĂ“. 





Cetitorilor. 


Pe toţi, cărora le ajunge in mani această foaie ti 
rugäm să 0 cetească si dacă o socot de potrivită 
trebuințelor țărănimii să o răspândească între oa- 
menii noștri dela sate. 

Foaia apare săptămânal și o vor primi cetitoril 
Dumineca. 


Abonamentul e pe an . . . 4 cor. 
Pe jumătate de an . . . . 2 y 
Pe trei luni . . . saa A a 


Banii să se trimită la Administrația revistei 
„Tara noastră“, Sibiiu — Nagyszeben. Asociatiune. 





Toţi cărturarii noștri, mai ales cei în atingere apropiată 
- cu țărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- 
rănimii. Îndeosebi primim bucuros articole cu povefe economice, 
precum — și snoave, poezii poporale etc. Scriitorii artico- 
lelor sunt rugați a se folosi de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm si o cuvenită răs- 


plată bäneascä. 
RS 

LA RASPÂNTIE. 


S'a împlinit o jumătate de an dela ieșirea acestei 
gazete. i 
= Pornită din gândul bun de a răspândi, în numele 
așezământului al cărui slujitor sunt, bunele învățături 
pentru ţărani, această foaie a căutat mijloacele apropierii 
de sufletul obștei noastre dela sate. 

E o credinţă nestrămutată a ori-cărui judecător lim- 
pede, că în aceste zile de grea cumpănă pentru neamul 
nostru. toată luarea aminte a cärturärimit trebuie să” se” 
îndrepte asupra mulţimii oropsite a țăranilor noștri. 

Numai cu o-ţărănime smulsă prin puterea slovei 
din amintirile unei rușinoase umilinti istorice, prin o ta- 
rănime cu Süfletul premenit de slugărnicia omoritoare, 
prin o țărănime cu un mai bine întemeiat rost cultural 
și economic putem: câștigă chezășia dăinuirii noastre în 
viitor. 

Pentru luminarea acestei färänimi, pentru povätuirea 
ei după putinţă, pentru creșterea sufletească a celor multi 
și näcäjiti a căror dragoste e singurul sprigin al nostru, 
noi vom munci mai departe. 

Vom munci. în. -credința unui viitor mai bun, în- 
fruntând ` îndărătnici orice lovitură, așteptând ajutorul 
oamenilor de suflet cari știu pretui marea însemnătate 
culturală a unei gazete pentru popor. Oct. Goga. 


28* 

COMUNA „VIITORUL“. 





VI. Banca sătească după cinci ani dela întemeiare. 


| Preotul Peptea povestește întâmplările mai însemnate din 
trecutul de cinci ani al băncii din comuna «Viitorul». 

«Am înfiinţat banca într'un cias bun, zice d-sa. Am avut, 
ce e drept, mult de muncit și de răbdat, dar nu-mi pare rău. 

Sunt abiă cinci ani dela înființarea acestei bănci și toate 
au luat altă față în comuna noastră. 

De unde la început eram numai 35 de pärtasi, astăzi abiă 

se mai găsește cap de familie în «Viitorul», care să nu fie părtaş 
la bancă prin câte o cvotä (parte) de Cor. 20— asa că acum 
aproape toți locuitorii comunei au drept să-și spună părerea şi 
să-și deie votul cu prilejul adunărilor băncii. 

Si cum au ajuns să se înscrie aproape toţi ca părtași? Asa, 
că de bani toţi au avut trebuință în cursul timpului. Bani însă 
li-s'a dat împrumut numai celorce se făceau părtași. In felul 
acesta, azi a întrat unul și mâne altul, până au întrat aproape 
toți în ceată. Au mai rămas numai vro câţiva oameni cu pur- 
tări rele, pe cari să fi și voit ei să între în însoţire, nu i-am fi 
primit. Insotirea noastră este o însoţire pentru oameni cinstiţi. 
De aceea pe vr'o 2 desträbälafi i-am dat afară, ferindu-ne de 
ei ca de ciumă. 

In statutele sau contractul toväräsiei noastre, noi am pus 
apriat că luăm răspunderea pentru bunul mers al băncii cu 
toată averea noastră. Si aceasta ne-a ușurat mult ajungerea 
la banii trebuincioși în lucrările băncii şi cu camete cât se 
poate de mici. 

Primind banii cu mici camete am avut putinţa de a-i da 
și noi împrumut cu camete mici, si prin aceasta a le înlesni 
datorasilor replătirea datoriilor. 

Fiindcă oamenii din «Viitorul» erau mai toţi legaţi cu da- 
torii la bănci, mai mari sau mai mici, din apropiere și depăr- 
tare, cum și la cămătari, fânta noastră de căpetenie a fost ca 
pe toţi ceice plăteau camete prea asupritoare la alte bănci, — 
să-i atragem la banca noastră. 

Ne-am zis: îi vom deslegă din cätusile altor bănci și ale 
cămătarilor, le vom pune camete mai ușoare, le vom face în- 
lesniri în ce privește facerea împrumuturilor și terminul plătirii, 
le vom ciontă prilejul de a pierde timpul și de a îi supuși la mari 

cheltuieli când cu facerea împrumuturilor la băncile din depărtare, 
si mai ales vom urmări pas de pas pe toți ca banii să-i între- 
buinteze bine, nu pentru ospete, pomeni, beuturi, haine de târg 
și peste tot pentru lucruri nefolositoare, adesea chiar netrebnice, 
— ci numai pentru lucruri cari ridică bunăstarea plugarului și-l 
înalță si sufleteste. . 

Asa am zis și cu ajutorul lui D-zeu asa am și făcut. 

Am fi voit să știm chiar dela infiinfarea băncii noastre ce 
datorii apasă asupra locuitorilor comunei «Viitorul». Dar cum si 
de unde să poţi află? Lucruri de aceste cei mai mulți le tăi- 
nuesc. Tot ce puteam ști, a fost că mai nime nu eră fără datorii. 
Nu treceă săptămână ca unul sau mai mulţi dintre datorași să 
nu fie amenințați cu judecată și supuși la grele pedepse în 
bani; astfel că răul ar fi crescut de aici încolo foarte repede, 
dacă banca noastră nu pasea la mijloc tocmai când primejdia 
începuse .a bate cu putere la use. 

Suma datoriilor am putut-o află numai cu timp, dupăce 
oamenii noștri, văzând înlesnirile ce li-se fac la banca din co- 
muna au început a-și plăti rând pe rând, prin mijlocirea acestei 
bănci, datoriile dela alte bănci. 

Comuna «Viitorul», cu 196 de case și 1010 locuitori, am 
aflat mai târziu că, eră datoare, la înființarea băncii din comună, 
cu aproape 100,000 coroane. 

Am aflat că la cele mai multe bănci oamenii plăteau ca- 
mete peste 10 la sută, astfel că erau strânși în fiară şi oricât ar 
fi muncit şi păstrat — ceeace multi nu făceau — nu mai eră 
mod de a plăti camete și datorii și a se mai vedeà descurcati 
din mreja blăstămată a datoriilor. 

Ce e drept o parte a locuitorilor au luat bätul pribegiei 
si au pornit mai ales spre America unde, întrun an, doi sau 
trei au făcut parale și, pe calea aceasta, s'au scuturat de datorii; 
dar cei mai mulți au rămas în vâltoarea greutăților și näcazu- 
rilor de tot felul, din. care trebuiau scoşi. 

Eră timpul deci să întindem mână de ajutor celor din 
vâltoare. Si ce am făcut? 

Am împrumutat bani cu camete mici, cel mult cu 6 la 
sută, și i-am dat împrumut oamenilor noștri cu cel mult 8 
la sută. 

In felul acesta am făcut oamenilor mari înlesniri. Ei şi-au 
plătit rând pe rând datoriile la alte bănci și au rămas în legă- 
tură cu banca noastră. Ei numai plăteau acum camete 10 și 


© BCUCIuj 


j 


. TARA NOASTRĂ 443 








peste 10 la sutä, ci cel mult 8 la sutä. Nu mai pierdeau timpul 
cel scump cu facerea împrumuturilor, nu mai erau supuși adesea 
la judecăţi și cheltueli mari din pricină că nu țineau seamă de 
terminul de plată și peste tot erau scutiţi şi de alte multe greu- 
tati şi încurcături ce sunt de obiceiu în strânsă legătură cu 
datoriile. 

Banca noastră a tras și ea folos și s'a întărit în scurt timp 
prin felul nostru de a lucră. 

Câştig, mare câștig, a fost, că noi până acum am lucrat 
fără plată. 

Răscumparând datoriile oamenilor dela alte bănci, am avut 
de lucru cu mulţi bani, cari au adus camete însemnate si, chi- 
vernisirea bună fiind, în timp de 5 ani banca noastră a ajuns 
să aibă fonduri de peste 15 mii coroane, fără o mulţime de alte 
isprăvuri bune săvârşite cu ajutorul ei. 


MOTUL ȘI FIREA LUI. 


Numirea de mot fiind în lumea mare altcum înţeleasă şi 
mai ales altcum aplicată, decât cum este la poporatia din faţa 
locului, mă voiu nizui a face o descriere amănunţită a distri- 
buirii acestei poporatii pe teritorul, unde se susţine că locuiesc Motii. 
+ 

Călătorul care merge cu trenul dinspre Blaj, cât ce coboară 
Târnava la Mihali întâlneşte in faţa sa coama asa numitilor 
Munţi- Apuseni, cari ies mai ales la iveală prin Peatra Craivei si 
Peatra Ceţii. Apoi luându-și drumul spre Aiud călătoreşte pe un 
şes mănos printre şirul acesta de munţi şi valea Muräsului, până 
ce trecând din Cluj, trece pela Ciucea valea Huedinului, care 
proprie desparte acești munţi de alte şiruri de munţi ce se întind 
spre mează-noapte-răsărit. In drumul său dela Teiuş până câtră 
Ghiris zäreste l’eatra-Säcuilor dela Träscäu și apoi Crepätura 
dela Turda. 

În zile senine se vede până in vârful Vuntelui-mare la Duba, . 
un munte deasupra fruntaşei şi frumoasei comune de munte 


- . Lupşa, despre care în popor există şi astăzi tradiţia, că în vremuri 


mai vechi, când suflă vântul, cele două petri mari care stau una 
pe alta cântau, de se auzeă în Cluj. Aceste pietri sunt o frumoasă 
alcătuire a naturii. Si astăzi păstorii bat la ele de se aude jos 
în comună, 

Călătorul însă, care pornește dela Sibiiu pe drumul ce duce 
la Vinf, cât ce ajunge la Apoldul-românesc, vede coama de munti 
ce se întinde spre Zam cu colinele lor, acoperite cu păduri și 
tufișuri printre cari şerpuiesc spre valea Muräsului vălcelele si 
părăuaşele sprintene, ducând cu sine prundisul din munţii bogaţi 
în mine de aur. Colo sus în înălţimi, la un loc de priveliște 
admirabilă, se zăreşte Săcărâmbul cu băile sale de aur, precum 
si munţii Zlatnei, Buciumului şi Abrudului. 

Cum înaintezi cu trenul spre Sebeş privelistea munţilor din 
fata te frapează prin alcătuirea admirabilă a naturii și mai ales 
prin nenumăratele cărăruşe şi poteci prin care urcă locuitorul 
acestor locuri prăpăstioase cu cälutul de căpăstru gi duc hrana 
de toate zilele din aga zisa ţară. Să se ştie că oamenii din 
Munţii-Apuseni când ies din culcugurile lor zic, că merg la „țară“ 
iar locuitorilor din şes le zic ,{érani*! 

Linia de munţi dela Ciucea şi până pe la Zam formează de 
cătră Ardeal linia de unde se încep Munţii- Apuseni; iar cu 
muntele (Găina deasupra Albacului şi Scărişoarei se sfârșesc 
acești munţi. N . | 

Aceasta ar fi limitarea teritorială geografică a acelor lo- 
cuitori, cari în deobşte mai mult ori mai putin poartă numirea 
de ,Mofi“, iar teritorul locuit de ei numirea de „fara Moților“. 
Dr. Petru Span. 


— TARANUL ROMÂN ȘI STRĂINII. 


| E lucru bine cunoscut, că foarte multe sunt izvoarele să- 

răciei ţăranului român, între cari izvoară e si acela, că țăranul 
român, în toţi străinii, în toți veneticii are încredere oarbă, vor- 
bele acestora pentru el sunt sfinte, pe când faţă de oamenii no- 
ştri cărturari, deci faţă de cei de aceiaş limbă, lege şi sânge cu 
el, ţăranul român e neincrezâtor, învăţăturile si sfaturile lor nu 
le ascultă, nu le primește. 

Fără îndoială, acest fapt nespus de trist e un mare rău, 
căci e păgubitor atât ţăranului român, cât şi neamului nostru 
românesc. Nu e iertat însă să aruncăm vina numai în spatele 
tăranului român, pentrucă el atunci, când l-a ajuns vre-o pacoste, 
vre-un năcaz numai din nestire bate la uşa străinilor, şi să lasă 
să fie ademenit de vorbele lor făţarnice si lingusitoare. 

Lipsa de învățătură e pricina tuturor relelor cari răpese 
rodul crunt al muncei ţăranului român, căci fie ţăranul român 

avut sau sărac, el nu poate să facă adevărata deosebire între căr- 
turarii români şi intre cei străini, pentrucă la aceasta îi lipseşte 
lucrul cel mai însemnat, îi lipseşte învăţătura trebuincioasä, și astfel 
judecata ce el isi face, hotärirea ce ia e bolnavă, e nenaturalä 
si totodatä si pägubitoare. 

Să vedem numai. Badeu [on are un proces. Badea George 
l-a dat în judecată pentru o părcelă de pământ, pe care badea 
Ion o ţine în posesiune (o întrebuinţează) fără ca să aibă vre-un 
drept la aceasta. Merge deci la oraş, la advocat. Advocatul ro- 
man ii spune, dupäce ceteste actele, că badea George intra- 
devăr are drept la pământ, şi astfel să-i dee pământul pe cale 
pacinică și să nu-și facă cheltuieli zădarnice cu procesul. Din 
această pricină advocatul român nici nu primeşte să-l apere in 
proces, căci nu-l poate ajută cu nimic. 

Badea Ion însă are altă părere. El trebuie să câștige pro- 
cesul, pentrucă cu gândul acesta a plecat de acasă. Merge deci la 
un alt advocat, la un advocat străin — de cele mai multe ori 
jidov. Advocatul acesta îi spune, că el, badea Ion, — are drept 
la pământ şi nu badea George, si astfel va câştigă procesul. 
Badea Ion cu multämire îşi freacă mânile, iar pe faţa lui se zu- 
grăveşte. bucurie și fericire... Advocatul străin cere 100—200 
coroane, pe cari badea indată le plăteşte, iar dacă n'are toţi banii 
la el, pentru rest subscrie cambii (vexlă) sau obligaţie și, ca omul 
care a facut treabă bună, se închină până la pământ înaintea 
veneticului, și apoi merge acasă, 

Trece o anumită vreme, si badea lon se pomenește cu exe- 
cutorul în casă. A pierdut procesul şi trebuie să plătească chel- 
tuielile lui badea George, ba mai trebuie să deie acestuia si pă- 
mântul! Văzându-se strâns cu ușa, își aduce aminte de sfatul ce 
i-a dat advocatul român, adecă să deie lui badea George pământul, 
si îşi face mustrări, de ce n'a ascultat el de acest om, care 
i-a voit numai binele. Dacă ar fi primit sfatul dela advocatul 
român, ar fi pierdut numai pământul, si nu şi vre-o 200— 400 
coroane, — ba poate si mai mult şi cu ce ar fi putut cumpără 
alt pământ — bani grei, dintre cari o jumătate a plătit advocatului 
său, iar ceealaltă jumătate advocatului lui badea George. 

Cazurile acestea sunt zilnice. Să urmărim numai cu băgare 
de seamă pe ţăranul român, şi ne vom convinge despre aceasta ... 

Să ne întrebăm acuma: De ce badea Ion n'a primit sfatul 
advocatului român, care i-a spus că badea George are drept la 
pământ, și astfel să deie acestuia pământul, şi să nu-şi facă cu 

procesul cheltuialä zadarnicä? De ce badea Ion a primit sfatul 
advocatului străin, care i-a spus să se apere în proces, pentrucă 
badea George n'are nici un drept lu pământ? 

Răspunsul la aceste întrebări numai acesta e: Badea Ion 
de aceea n'a primit sfatul advocatului român, ci al advocatului 
străin, pentrucă w'are învățătura trebuincioasă, ca să vadă un astfel 
de fapt sau lucru în adevărata sa haină, şi să ià o hotărire să-. 
năloasă, chiar şi. dacă prin aceasta ar suferi vre-o pierdere oarecare. 

Țăranul român e muncitor, el munceşte cu sudoare grea şi 
ziua şi noaptea, munceşte ca nici un alt popor; pânăce insă nu va 
fi înarmat cu cea mai puternică armă a veacului in care trăim: 
cu arma învățăturei, până, atunci el, întotdeauna, va fi unealta 
tuturor oamenilor răi si nesatiosi, cari ii răpesc o mare parte 
din rodul crunt al muncei sale. 

Țăranul român e înzestrat cu cele mai frumoase însuşiri, 
dar ca să fie pe deplin fericit, și cu pasi mari să înainteze, el. 
are trebuintä inainte de toate de învățătură. 

Cei chemaţi să-şi facă datorinta! 

Alex. Tinjariu. 


OCULAREA POMILOR. 


Cel mai bun si mai usor fel de altoire a pomilor este ocu- 
larea. Se face cu multă inlesnire și, fiindcă ea se obicinuieşte la 
pomii tineri, fără a pricinui stricăciuni mari in trunchiul cé se 
altoiește, pomul se vindecă bine şi de grabă, rămânând deplin 
sănătos, ceeace în urma altor feluri de altoire nu se prea întâmplă. 

Ocularea izbutește mai bine în Iunie, Iulie şi August. 

Ea nu se face cu o mlădiţă întreagă ci numai cu o mică 
bucăţică de coaje, pe care se află numai un mugur sau, cum {i 
mai zice, ochiv. Coaja aceasta să fie tineră, abia de câteva luni 
adecă din anul în care facem ocularea, și să se deslipească uşor 
de lemn. 

Pentru a păstră mläditele pline de suc, trebuie să fie de- 
lăturate frunzele de pe ele; numai coada frunzei cu ò bucăţică 
de frunză să se lase pe mlădiţă ca să scuteascä mugurul ce se 
află sub frunză. Si vârful si crängile mläditei pe care se ocu- 
leazä, să se taie jos tot din această cauză cu câteva zile inainte 
de oculare Când avem să oculăm. un număr mai mare de po- 
mişori, mläditele de pe cari se ia coaja si mugurul de altoit, să se 
tina pe timpul oculării cu partea lor din jos în apă. Cu mugurul 

in creştere ocularea se începe de obiceiv, când pe mläditele ti- 
nere (de vară) mugurii sunt foarte bine desvoltati (făcuţi). In 
timp de secetă päduretii de oculat se udă pentru a intel) mişcarea 
sucului în ei, | 

Când se despoaie coaja cu mugurul trebuincios pentru ocu- 
lare, este de luat bine sama, ca aceasta să se ridice de tot de 
pe lemn, şi să nu rămână colțul mugurului in lemn; în astfel de 
întâmplări ocularea nu izbutește. Coaja aceasta se despoaie mai 
bine cu o peniță de os sau lemn. 

La oculare marginea coajei de pe pomul nobil (de soiu 
bun) să se ascutească putin, pentrucă se aşează mai bine sub coaja 
pomisorului sălbatic, mngurul este scutit şi se prinde cu inlesnire. 

Când se oculează, se caută pe pomişorul de oculat un loc 
foarte neted, şi acolo se fac două tăieturi cari formează la un 
loc un T. Aceste tăieturi au să ajungă până la lemn. lângă 
tăietura ce merge în jos coaja se despoaie cu mare grije, cu 
ajutorul unei penite de os sau de lemn, Sub coaja despoiată se 
pune acum mugurul nobil şi anume asa ca parta mai lată a 
cojii cu mugurul să vină sub tăietura ce merge în curmezis. Apoi 
se leagă cu făşie de teiu sau cu rafia, atât deasupra cât şi de- 
desuptul mugurului nobil. 

Pomii se oculează de obiceiu în phdureti de 2—5 ani; visinii 
si ciresii isbutesc mai bine in pädureti crescuţi în acelaș an. 

Ar mai fi multe de spus despre oculare. 

O singură privire însă plătește mai mult decât o sută de 
spuse; de aceea unde se mai urmează prelegerile economice, să 
se arete în faptă acest mod de altoire. Grădinar. 


CE SA FACĂ STUPARUL IN IULIE? 


In părţile noastre, cel mult cu sfârşitul lui Iunie căl. nou, 
trebuie să se incheie roitul şi să nu așteptăm după roi până la 
Sân-Petru, 

Dupăce s'a sfârşit cu roirea si matcele s'au fructificat, al- 
binele încep 'a-și omori trântorii. iar stuparul trebuie să le vină 
într'ajutor. Cu căt trântorii se vor prăpădi mai îngrabă, cu atât 
folosul e mai mare. | 

Pentru stârpirea trântorilor sunt făcute prinzătoare anume. 
In lipsa acestora mulţi trântori se pot omori cu ajutorul unui 
betigas de grosimea degetului, Pe la ameazi, când îşi fac sborut 

lor obicinuit, ei se turtesc cu capătul betigasului la ieşirea si în- 
trarea în cosnitä. Alt chip de stârpire în cosñitele mobile este 
următorul: în cele mai multe coşniţe se pot vedeà trântorii de 
cu seară pe fagurii dindäräpt și chiar pe fereastră, care se în- 
lătură şi trântorii de pe ea se mătură cu o peană de gâscă; tot 
aşă se urmează si cu cei de pe fagurii dindarăt. Măturaţi grămadă : 
jos. ei se calcă cu picioarele; dar se pot lăsă să rămână afară 
peste noapte, ceeace le pricinuieste moartea. Inainte de a mătură 
trântorii să se bage de seamă, nu cumva să fie si matca pe faguri. 

Dacă albinele mau ce cara de pe afară se începe răpirea 
încă din această lună. De aceea stuparul să fie cu mare băgare 
de seamă și să nu îngăduie în stupină Slupi. fara de matcă si 
de tot slabi. 

Roii nevoiaşi, dacă avem de cuget să-i ţinem, trebuie ajutaţi 
cu faguri cu pui si cu miere dela stupii de frunte. Nutrirea se 
face totdeauna seara; picuri de miere să nu rămână pe poliţă 
în jurul coşniţei, nici prin stupină. După roire se va cercetă cu 
îngrijire fiecare stup, spre a ne incredintà, că au matca fructificată, 
Matcele bătrâne trebuie înlocuite prin altele tinere. Dacă toate 
matcele sunt fructificate, e mare pagubă a mai suferi trântorii 
în coşniţe. 

In această lună trebuie nimiciti duşmanii albinelor, d. e. 
fluturii ce se präsesc în stupină si în cosnite, cum şi moliile acestora, 
apoi vespii, bumbarii, păianjinii s. a., cari fac pagubă atât în taguri 
„Şi miere, cât si prin pustiirea albiralor: 

De lipsă e să aibă albinele, cu deosebire în această lună, 
apă la indemânä, iar ca să nu se înece, se va pune în apă muschiu 
sau paie. 

Stupul, din care se mai văd zburand trântori pe la sfarsitul 
acestei luni, rare-ori e în bună rânduială; el trebuie cercetat si 
vindecat. Trântorii ce s'ar ivi într'un târziu dovedesc, că lipsește 
matca sau că s'a format o matcă tinără. Stuparul. 


DIN POPOR. 


Cine iubește şi tace Foaie verde de mohor 
Rabdă-l, Doamne, și-i dă pace, Plânge-mă, maică, cu dor 
Cine iubeşte si spune Că şi eu ţi-am fost fecior, 
Nu-l răbdă, Doamne, pe lume. Ti-am fost mână de-ajutor; 

Scos-am plugu din sopron, 
Scos-am boii din ocol 

Pe Joian si pe Bujor, 
Siam plecat să ar ogor. 
Nici o brazdă n'am tăiat 
Și la soarte m'au luat. 
Vinde maică boii toti 

Si mi scoate dela sorti. 
Dela sorţi si dela moarte 
Maica nu mă poate scoate. 


Vai, badeo, cum te-am visat 
Pe-un cal negru înfrânat, 
Vai, mâadruto, visul tău 
Ala mi-o fi drumul meu. 
Calul negru, înfrânat, 

Mi-o fi drumul de plecat 

Cu pușca la Țarigrad. 


Poartă, mândro, ce-i purtă 
Poartă fir de mägherean 
Sa mă mai aştepţi un an, 
Că și eu mândr-oi purtà 
Firicel de tămâioară 
Să-mi fi dulce sotioarä. 


Si fii mândro sănătoasă 

Ca o floricea frumoasă, 

Că eu, dragă-s supărat 

Ca un gosmarin brumat. 

Si maică, pan oi veni 

O cămașă mi-i croi. 

Si pe straiu dinainte 
Coase-mi plug cu şase vite: 
Şi pe straiu dinapoi . 
Coase-mi plug cu şease boi, 
Pe mâneca din dereapta 
Scrie-mi-te Duraniata, 

Pe mâneca din stânga 
Scrie-mi pe mândruta mea. 


Pentru ochi ca murele 
Ocolii pădurile, 

Pentru sprâncene'nghinate 
Ocolit-am șapte sate, 

Şi Sibiiul jumătate 

Si tara pe-a treia parte. 
Bade, doru dumnitale 

E floare mirositoare, 

— Mândro doru meu şi-al tău 
Impreune-l Dumnezeu. 


Culese de Gh. T. 


CHIPURILE NOASTRE. 


Gheorghe Coșbuc. E un vechiu adevăr că o sămânță nu 
poate răsări și prinde rădăcini decât in pământul încălzit de 
soare şi stropit la vreme de ploaie prielnică. Astfel e şi sămânţa 
luminii. Ea nu prinde rădăcini decât în sufletele încălzite de soa- 
rele libertăţii. Acolo rodeşte această sämântä și aduce bielsug. 
Cu toate acestea şi pe crângurile istovite de prăpădul vremilor 
rătăceşte câte-un fir de lut care dă vieatä bobului de sămânță. 
Răsărită floarea prinde puteri și se ridică falnică in mijlocul 
pustietätii... Astfel răsar pe ici pe colo oamenii mari ai unui 
popor năcăjit. Astfel s'a ivit şi cel mai mare poet al Ardealului 
nostru Gheorghe Coșbuc, fiul Năsăudului, născut în comuna Hordou 
din o familie de preot, la anul 1866. A învăţat scoalele gimna- 
ziale la Năsăud, universitatea la Cluj. Dela vârstă fragedă a în- 
ceput să scrie pe la mai multe foi. La anul 1884 a intrat re- 

dactor la ziarul „Tribuna* iar în anul 1890 a trecut în Romania - 
unde trăieşte muncind şi astăzi. A scris o mulţime de cărţi vred- 
nice. Poeziile: „Balade şi idile“ şi „Fire de tort* sunt cele mai 
de frunte. Alături de aceste e „Povestea unei coroane de otel“ 
în care a înfățișat războiul pentru neatârnarea Ţării româneşti. 
Dăm în acest număr al gazetei noastre portretul acestui 
mare om ul neamului nostru. ; 








STIRI. 


Instiintare. Am trimis această foaie timp de 
o jumătate de an unui număr foarte mare de cetitori, 
fără ca multi din ei să fi plătit abonamentul şi fără 
să fi returnat cele 26 numere ale foii. Dreptaceea 
„pe toți aceşti cetitori i-am socotit şi-i socotim abonați 
şi-i rugăm să binevoiască a ne trimite abonamentul 
pe asemnatul alăturat la Nr. 20 al foii. 

Abonatii cari au plătit numai pe un pătrar sau 
o jumătate de an sunt rugați să-şi înoiască abona- 
mentul la timp trimițând suma cu care sunt în 
restauță. 

Totodată rugăm să se lipească pe dosul cuponului E 
întreagă adresa sau să se scrie măcar numărul în- ` 
vălitoarei în care trimitem foaia şi să nise împăr- 
tăşească spre îndreptare greşelile ce. Sar fi strecurat 
în adresd. 

Cărturărimea noastră o rugăm si la acest' loc 
să răspândească această foaie în păturile largi ale 
täränimei noastre pi | 

Leac contra pelagrei. Medicul vestit din Bucureşti Dr. Victor 
Babes a aflat leac contra pelagrei, care bântuie grozav în Ro- 
mânia. Peste 40,000 de ţărani sufer de boala aceasta; E ştiut 
că pelagra se naşte din lipsă de hrană indestulitoare si din hrană 
rea. Tot lipsa de hrană a pricinuit boala cea mare prin care 
a trecut România, anul acesta: räzmirita. Să dea Dumnezeu ca 
cei puşi la cârma Ţării Românești să afle leacul contra foamei, 
izvorul boalelor ucestora. Că până nu se vindecă răul din ră- 
dăcină nu este mântuire. Drul Babes vindecă pelagra, dar cu ~ 
toată ştiinţa Dsale nu va mai puteă vindecă al doilea soiu 


de boală. 

Nedee in Brad. Pe Duminecă în 30 Iunie despärtämantul 
Brad a plănuit o petrecere poporală cu câte-va cântări de cor, 
joc de cäluseri, dialoguri şi declamări, ca un fel de incheiere a 
prelegerilor poporale din jumătatea întâiu a acestui an. Cum 
însă nici prelegerile nu s'au putut tineà după program, din ne- 
voia oamenilor dela conducere, tot asa nici petrecerea. A adus: 
Dumnezeu însă câțiva tineri cu inimă caldă, de pe la şcoli şi 
asa Nedeia s'a ţinut cu alt program. La 2 d. a. erau adunate 
aproape toate crângurile Bradului la pädurea „Crişanei“, unde 
s'a ţinut petrecerea. După câteva jocuri a urmat programul: 
1. Toporul şi pădurea, de G. Alexandrescu, decl. de T. Suciu. 
2. Despre procese de M. Drăgan, dialog, dat de V. Boneu junior 
și A. Rimbaş. Pälmus si Ciomägus, de A. Pan, decl. de Dr, I. 
. Radu. 4. Nunta Zamfirii de G. Coşbuc, decl. de A. Rimbag. 
5. Din satira NI de Eminescu, decl. de S. Albu iunior. 6. Graiul 
neamului de G. Coşbuc. deci. de Dr.-E Radu. 7. Noi, de 0... 
Goga decl. de Marioara L. Albu, 8. Cântecul redutei de G. Coşbuc, 
decl. de ©. Albu. 9. Tiganul cinstit, anecdotă de T. Sperantä : 
decl. de Dr. I. Radu. Acest program a ţinut vre-o oră, apoi a 
urmat jocul. Au fost multi si din clasa mai -inteligentă, câte-va 
doamne in costum naţional, jucând. şi -ele. Petrecerea a mers 
în cea mai bună rânduială şi bieţii oameni nu ştiu, cum să-și 
arete mulţămita, că li-s'a dat prilej a si petrece si ei odată ome- 
neste, iar nu a se imbätà, luând de-a rândul toate cârciumele din 
Brad. S'a incheiat seara la 8 cu vorbiri şi îndemnuri de a ascultă 
glasul „Asociaţiuriii“ şi de a folosi biblioteca poporală din Brad. - 
Taxă n'a fost, cu toate acestea au dat de bună voie câte-10—20 
fil. adunându-se vre-o 20 cor. din care scoțând cheltuielile muzicei, 
rămâne ceva si pentru biblioteca poporală a „Asociaţiunii“, 

9 

Ministrul de agricultură dă de ştire, că din 5—17 Aug. a. c. 
se vor tineà cursuri practice în ale vieritului în Budapesta pentru 
preoți şi învăţători, dându-le ajutor de spese câte 70 cor. — 
Preoţii, cari vor să ieie. parte să-și înainteze rugarea cu. timbru 
de 1 Cor. direct, la ministru cât mai ingrabä. În rugare să arete 
de câţi ani sunt, ce limbi știu, unde sunt aplicaţi. Învăţătorii vor 
inaintă tot âsengenea cereri prin inspectorul, de cari se lin În- 
demnăm a se folosì cât mai mulți de acest favor. 

9 

Roada acestui an. După socoteala făcută la sfârşitul lunei 

lui Iunie în ministerul de economie, roada acestui an va fi cu 

mult mai slabă decât a anului trecut. Anume: gráu va fi mai 
putin cu vr'o 20, milioane maji. metrice, sdcarä cu aproape 4 mil. ` 
maji metr., orz cu aproape 2'/, mil. miji metr., gi ovds cu 
ua d 1:/a mil. măji metrice. 
9 

Toväräsie pentru asigurarea vitelor, s'a înfiinţat în comuna 
Vrani, (Comit. Caraş-Severin). S'au inscris 110 membri cu 334 
de vite în pret de 100,000 cor. Indemnäm eu toătă căldura pe 
țăranii noștri, să OR cât mai multe tovărășii de felul acesta, 
à . © şi 

Prelegeri economice poporale in desp. „Haţeg“ Sau ţinut în 
12 Iulie n. la 8 ore a.m. în: comuna Grădişte, anume: 1. Ce 
e Asociaţiunea ?' scopul ei, presidentii ei, şcoala de fete si casa 
națională. Cu schiopticonul de Dr. loan Radu profesor în Brad. -. 
2. Din vieata si patimile dlui I. Christos. Cu schiopticonul de 
„Dr. loan Radu profesor in Brad. 3. Urmările beţiei. — Cu schiop- 
ticonul de Dr. loan Radu prof. în Brad. 4. Gândaci de cei stri- 
căcioşi pomilor şi stârpirea lor. Cu schiopticonul de Dr. loan 
- Radu profesor în Brad. -6. Soiurile mai alese de vite si îngrijirea 
lor. Cu schiopticonul de Dr. Ioan Radu profesor în Brad. 6. Ur- 
zirea neamului românesc, Cu schiopticonul de Dr. loan Radu. 
profesor în Brad. 7. Urmările proceselor.' Cu schiopticonul de: 
Dr. loan Radu profesor în Brad. 8. Combaterea concubinatului, 
de Dr. Iacob Radu'vicar gr.-cath. în Hateg. 9. Asigurarea vitelor, 
de Victor Pop contabil în Haţeg. 10. Închiderea de Dr. Gavriil 
. Suciu advocat în FIGE directorul Wa 


Rispuns. 


Aton. Nr. 814, Ne întrebi: cum se cresc prunii din sâmburi? 
Timpul cel mai. potrivit. pentru sămânat este toamna. Fiindcă 
sâmburii de prune incoltesc şi răsar cu greu, de obiceiu se ur- 
„mează astfel: sâmburii se îngroapă îndată după cules, acvpe- 
rindu-se cu pământ peste care se pune un strat de: gunoiu de 
2—3 cm. La “sfârşitul lui Martie sâmburii trebuie căutaţi si dâcă 
au incoltit să seamănă în straturi. Altmod de incoltire este: că 
punem sâmburii într'o groapă, peste ei punem zamă groasă de 
. war stâns-dip proaspat, dar nu ferbinte; astfel îi lăsăm 2 săp- 
tămâni, după care îi sămânăia cu var cu tot în afunzime de 8 cm. 








Tiparul tipografiei arhidiecezane Sibiiu, . 

